Аляксандр Чачоткін, дырэктар інстытута павышэння кваліфікацыі і перападрыхтоўкі кадраў Беларускай дзяржаўнай сельскагаспадарчай акадэміі (Горкі), і Тамара Нікановіч, дацэнт кафедры сельскагаспадарчай біятэхналогіі і экалогіі акадэміі, расказалі пра намаганні павысіць дасведчанасць у арганічным кірунку сярод спецыялістаў. На базе акадэміі штогод праводзяцца семінары па экалагічнай адукацыі, а таксама курсы павышэння кваліфікацыі для выкладчыкаў вышэйшых, сярэдніх спецыяльных навучальных устаноў і настаўнікаў школ. У лістападзе 2016 года на базе акадэміі прайшла Міжнародная канферэнцыя па арганічнай сельскай гаспадарцы. Хутка выйдзе ў свет практычны дапаможнік па арганічнай сельскай гаспадарцы, аўтарамі якога сталі выкладчыкі акадэміі.